સરિતા ગાયકવાડ : DySP તરીકે નિમણૂક પામનારાં 'ડાંગ એક્સપ્રેસ'ની કહાણી\nસરિતા ગાયકવાડ

રાજ્યના ગૃહમંત્રી પ્રદીપસિંહ જાડેજાએ ફેસબુક પર એક પોસ્ટ મૂકીને આ વાતની જાણકારી આપી હતી.

પ્રદીપસિંહ જાડેજાએ લખ્યું, "ગુજરાતનું નામ દેશ અને દુનિયામાં રોશન કરનાર 18મી એશિયન ગેમ્સમાં મહિલાઓની 4x400 મી. રીલે દોડમાં ગોલ્ડમેડલ વિજેતા એવી ગુજરાતની દીકરી શક્તિવંદના સ્વરૂપા સુ.શ્રી. સરિતા ગાયકવાડને નવરાત્રીના દુર્ગાષ્ટમીના પાવન દિવસે નાયબ પોલીસ અધિક્ષક તરીકે ગુજરાત સરકાર દ્વારા નિમણૂક બદલ અભિનંદન."

ઉલ્લેખનીય છે કે ઇન્ડોનેશિયાના જાકાર્તામાં યોજાયેલી એશિયન ગેમ્સમાં ભારતે મહિલાઓની 4x400 રીલે દોડમાં ગોલ્ડમેડલ જીત્યો હતો. રીલે દોડવીરોમાં ગુજરાતનાં સરિતા ગાયકવાડ પણ હતાં.

સરિતા ગાયકવાડ ગુજરાતના ડાંગ જિલ્લાના નાકકડા ગામમાંથી આવે છે. તેમના ઘરે શરૂઆતમાં પાણીના કનેક્શનની કોઈ વ્યવસ્થા નહોતી, પણ બાદમાં સરકારે તેમના ઘરે નળકનેક્શન કરી આપ્યું હતું.

ખો-ખો રમતથી શરૂઆત

સરિતા ગાયકવાડ નાનપણથી જ ખેલકૂદમાં રસ ધરાવતાં હતાં. 2005થી તેઓ ખો-ખો રમે છે.

ખો-ખોની રાષ્ટ્રીય સ્પર્ધામાં તેઓ ગુજરાત રાજ્ય તરફથી 17 વખત રમી ચૂક્યાં છે. 

2012 સુધી તેઓ ખો-ખોની ગેમ રમતાં હતાં, જે બાદ તેમણે ઍથ્લેટિક્સ શરૂ કર્યું હતું.

બીબીસી સાથે થયેલી અગાઉની વાતચીતમાં તેઓએ કહ્યું હતું, "જ્યારે પહેલી વખત મારા ગામથી દૂર શહેરમાં હૉસ્ટેલમાં રહેવા આવી ત્યારે એક સરે બધાને પૂછ્યું હતું કે કોનેકોને સ્પોર્ટમાં રસ છે?"

"મેં મારી ફ્રેન્ડને એ પછી પૂછ્યું કે આ સ્પોર્ટ એટલે શું? મને એટલું પણ અંગ્રેજી નહોતું આવડતું. ધીમેધીમે હું બીજા ખેલાડીઓ સાથે રહીને શીખી."

કેવી રીતે બદલાવ આવ્યો?

પ્રથમ વખત 2012માં તેમણે નવસારીમાં ખેલ મહાકુંભમાં ભાગ લીધો. અહીં તેઓ પાંચ ઇવેન્ટમાં પ્રથમ ક્રમે આવ્યાં હતાં.

ઇનામમાં તેમને કુલ 25,000 રૂપિયા મળ્યા હતા અને ખુશીથી તેઓ રડી પડ્યાં હતાં.

સરિતા કહે છે, "પહેલી વખત મેં મારી જિંદગીમાં આટલા બધા રૂપિયા એક સાથે જોયા હતા."

"જે બાદ મારી જિંદગીમાં બદલાવ આવ્યો. એક કોચે કહ્યું કે દોડમાં મહેનત કર. બાદમાં સ્ટેટ અને નેશનલ લેવલની દોડમાં મેં ભાગ લીધો હતો."

સરિતા ગાયકવાડે નડિયાદમાં સ્પૉર્ટ ઍકેડમીમાં ટ્રેનિંગ લીધી હતી.

પટિયાલામાં ટ્રેનિંગ

સરિતા ગાયકવાડની 2017માં પટિયાલામાં આવેલી સ્પૉર્ટ ઍકેડમીમાં પસંદગી થઈ હતી.

અહીં તેમણે સંપૂર્ણ ટ્રેનિંગ લીધી હતી અને ત્યાંથી ઘણું શીખ્યાં હતાં.

સરિતાના પરિવારમાં માતાપિતા, બે બહેનો અને એક ભાઈ છે. તેમની રમતમાં આગળ...\n\ntl;dr:
જાણીતાં ઍથ્લીટ સરિતા ગાયકવાડને ગુજરાત સરકાર દ્વારા નાયબ પોલીસ અધીક્ષક તરીકે નિમણૂક આપવામાં આવી છે.